9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 544 της 23 Ιουλ./9 Αυγ. 1960 (ΦΕΚ Β΄ 122π) Περί καθορισμού 8ώρου εργασίας των φαρμακείων και φαρμακεμπορείων, πόλεων εχουσών πλέον των τεσσάρων τοιούτων. Έχοντες υπ’ όψει: Τας διατάξεις της παρ. 4 του άρθρ. 7 του Ν.Δ. της 28/29 Οκτ. 1925 «περί τροποποιήσεως και συμπληρώσεως των Νόμων περί Κυριακής αναπαύσεως», την από 30.4.60 σύμφωνον γνωμοδότησιν του Εθνικού Γνωμοδοτικού Συμβουλίου Κοινωνικής Πολιτικής, και την υπ’ αριθ. 379/60 τοιαύτην του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν. Άρθρον μόνον.-Αι ώραι εργασίας των φαρμακείων και φαρμακεμπορείων εις πόλεις εχούσας πλέον των τεσσάρων, καθορίζονται κατ’ ανώτατον όριον εις 48 εβδομαδιαίως, καθ’ όλον το έτος, μη δυνάμεναι να υπερβώσιν τας οκτώ και ημίσειαν ημερησίως και τας πέντε και ημίσειαν κατά την, δυνάμει των διατάξεων του άρθρ. 1 του Ν.Δ. 4020/59, καθοριζομένην ημέραν μεταμεσημβρινής αργίας των εν λόγω καταστημάτων. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 